Diari Oficial de la Generalitat Valenciana


Sumari del DOGV 8493, del 25-02-2019 (2019/1801)

ACORD 3169/IX, de 12 de febrer de 2019, de la Mesa de les Corts Valencianes, pel qual s'aprova el Pla anual de control financer permanent de l'entitat Agència de Prevenció i Lluita contra el Frau i la Corrupció a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8493

Data del DOGV
:   25-02-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/1801


Data del document
:   12-02-2019

Organisme emissor
:   Corts Valencianes

Tipus de document
:   Acord

ACORD 3169/IX, de 12 de febrer de 2019, de la Mesa de les Corts Valencianes, pel qual s'aprova el Pla anual de control financer permanent de l'entitat Agència de Prevenció i Lluita contra el Frau i la Corrupció a la Comunitat Valenciana. [2019/1801]  
Mesa de les Corts Valencianes  
  
Vist que l'article 30 de la Llei 11/2016, de 28 de novembre, de la Generalitat, de l'Agència de Prevenció i Lluita contra el Frau i la Corrupció de la Comunitat Valenciana, estableix en l'apartat sisé literalment que «l'Agència està subjecta a la Intervenció de les Corts, en la forma que es determine, i justificarà la seua gestió, anualment, a la Sindicatura de Comptes».  
Atés que la forma en què l'Agència de Prevenció i Lluita contra el Frau i la Corrupció de la Comunitat Valenciana ha d'estar sotmesa a la Intervenció de les Corts Valencianes, correspon determinar-la a la Mesa de les Corts a proposta de la Intervenció.  
  
Atés que el control financer té per objecte verificar que l'actuació de l'administració en l'aspecte economicofinancer s'ajusta a l'ordenament jurídic, com també als principis de bona gestió financera, i busca l'optimització dels recursos públics posats a disposició d'aquella, definició sustentada per l'article 24 de l'Acord de la Mesa de les Corts Valencianes sobre les Normes sobre règim econòmic i pressupostari de les Corts Valencianes (Butlletí Oficial de les Corts Valencianes número 283, de 07.11.2014).  
A fi d'aconseguir aquest objectiu en l'àmbit de l'entitat Agència de Prevenció i Lluita contra el Frau i la Corrupció de la Comunitat Valenciana i prenent en consideració els limitats mitjans disponibles i les prioritats existents, la Intervenció de les Corts Valencianes proposa l'aprovació del Pla anual de control financer permanent de l'entitat Agència de Prevenció i Lluita contra el Frau i la Corrupció de la Comunitat Valenciana per a l'exercici 2019, l'abast del qual es concreta en el punt tercer d'aquesta proposta.  
  
En vista de tots els antecedents esmentats anteriorment, la Mesa de les Corts Valencianes ha adoptat, a proposta de la Intervenció, el següent  
  
  
ACORD  
  
Primer  
Aprovar el Pla anual de control financer permanent de l'entitat Agència de Prevenció i Lluita contra el Frau i la Corrupció de la Comunitat Valenciana corresponent a l'exercici 2019, amb l'objecte i l'abast d'actuacions que es contenen en el punt tercer de l'acord.  
  
  
Segon  
La Intervenció de les Corts Valencianes durà a terme l'execució del pla mencionat i, amb aquest fi, podrà:  
a) Proposar, a través de la Secretaria General de les Corts Valencianes i els seus serveis, la col·laboració que siga necessària per a dotar-se de mitjans adequats i suficients que permeten portar a bon fi els seus treballs.  
b) Dictar les instruccions que estime convenients per a l'execució correcta del pla.  
c) Modificar aquest pla per algun dels motius següents:  
1. Com a conseqüència de la necessitat d'incloure controls específics en virtut de sol·licitud de la Mesa de les Corts Valencianes o per mandat legal.  
2. Quan es produïsquen variacions en l'estructura orgànica de l'Agència de Prevenció i Lluita contra el Frau i la Corrupció de la Comunitat Valenciana.  
3. Per a evitar duplicitats de treballs respecte dels realitzats per altres institucions de control públic.  
4. Per insuficiència de mitjans o altres raons ponderades degudament de les quals s'haurà de donar compte a la Mesa de les Corts Valencianes a través de la Secretaria General.  
  
Tercer  
Establir l'objecte i l'abast de les actuacions de control que cal realitzar en l'Agència de Prevenció i Lluita contra el Frau i la Corrupció a la Comunitat Valenciana, en els termes expressats en el quadre següent:   
  
  
Quart  
Publicar aquest acord en el Diari Oficial de la Generalitat Valenciana, en el Butlletí Oficial de les Corts Valencianes i en el Portal de Transparència de les Corts Valencianes.  
  
Palau de les Corts Valencianes  
  
València, 12 de febrer de 2019  
  
El president,  
ENRIC MORERA I CATALÀ  
  
El secretari primer,  
EMILIO ARGÜESO TORRES